દૂધ સંજીવની યોજના હેઠળ દૂધના ફ્લેવર્ડ પાઉચ સાબરડેરી થી બંને જીલ્લાના તાલુકાઓની પ્રાથમિક શાળાઓમાં પહોંચાડવાનું કામ કરનાર કોન્ટ્રાક્ટર અને સબ કોન્ટ્રાક્ટરોએ અગમ્ય કારણોસર દૂધ પાઉચ રાખવા માટે આપેલ કેરેટ પરત લઈ લેતા શાળાના આચાર્ય અને મધ્યાહન ભોજન સંચાલકો માટે દૂધ સંજીવની હેઠળ શાળામાં અભ્યાસ કરતા બાળકો માટે પુરા પડતા ફ્લેવર્ડ દૂધના પાઉચ સંગ્રહ કરવા માટે મૂંઝવણમાં મુકાઈ રહ્યા છે કેરેટના અભાવે ડોલ, તપેલા જેવા સાધનોમાં ફ્લેવર્ડ દૂધના પાઉચ રાખવા મજબુર બન્યા છે ફ્લેવર્ડ દૂધમાં તાપમાન ન જાળવતા ફ્લેવર્ડ દૂધનો સ્વાદ બદલાતા બાળકો પીતા પણ નથી હોતા જેથી દૂધના પાઉચ ફેંકી દેવા પડે છે રાજ્ય સરકાર દૂધ સંજીવની યોજના પાછળ વર્ષે દહાડે કરોડો રૂપિયા ખર્ચી રહી હોવા છતાં યોગ્ય વ્યવસ્થાના અભાવે હાલ આ યોજના બાળકો માટે ફારસ રૂપ બની રહી છે